Komisijos direktyva 2003/113/EB
2003 m. gruodžo 3 d.
iš dalies keičianti Tarybos direktyvų 89/362/EEB, 86/363/EEB ir 90/642/EEB, nustatančių didžiausią leistiną tam tikrų pesticidų likučių koncentraciją grūdinėse kultūrose, gyvūninės kilmės maisto produktuose ir kai kuriuose augalinės kilmės produktuose, įskaitant vaisius ir daržoves, ir ant jų, priedus
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1986 m. liepos 24 d. Tarybos direktyvą 86/362/EEB dėl didžiausios leistinos pesticidų likučių koncentracijos grūdinėse kultūrose ir ant jų nustatymo [1] su paskutiniais pakeitimais, padarytais Komisijos direktyva 2003/62/EB [2], ypač į jos 10 straipsnį,
atsižvelgdama į 1986 m. liepos 24 d. Tarybos direktyvą 86/363/EEB dėl didžiausios leistinos pesticidų likučių koncentracijos gyvūninės kilmės maisto produktuose ir ant jų nustatymo [3] su paskutiniais pakeitimais, padarytais Direktyva 2003/60/EB [4], ypač į jos 10 straipsnį,
atsižvelgdama į 1990 m. lapkričio 27 d. Tarybos direktyvą 90/642/EEB dėl didžiausios leistinos pesticidų likučių koncentracijos kai kuriuose augalinės kilmės maisto produktuose, įskaitant vaisius ir daržoves, ir ant jų nustatymo [5] su paskutiniais pakeitimais, padarytais Komisijos direktyva 2003/69/EB [6], ypač į jos 7 straipsnį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [7] su paskutiniais pakeitimais, padarytais Komisijos direktyva 2003/84/EB [8], ypač į jos 4 straipsnio 1 dalies f punktą,
kadangi:
(1) esamos veikliosios medžiagos 2,4-DB, linuronas ir pendimetalinas buvo įtrauktos į Tarybos direktyvos 91/414/EEB I priedą Komisijos direktyva 2003/31/EB [9].
(2) Naujos veikliosios medžiagos imazamoksas, oksasulfuronas, etoksisulfuronas, foramsulfuronas, oksadiargilas ir ciazofamidas buvo įtrauktos į Tarybos direktyvos 91/414/EEB I priedą Komisijos direktyva 2003/23/EB [10].
(3) Nagrinėjamų veikliųjų medžiagų įtraukimas į Direktyvos 91/414/EEB I priedą buvo pagrįstas informacijos apie numatytus naudojimo atvejus įvertinimu. Informaciją apie šį naudojimą pateikė tam tikros valstybės narės pagal Direktyvos 91/414/EEB 4 straipsnio 1 dalies f punktą. Gauta informacija buvo patikrinta ir jos pakanka tam, kad būtų galima nustatyti tam tikras didžiausios likučių koncentracijos (DLK) vertes.
(4) Jei nėra Bendrijos arba laikinųjų DLK verčių, prieš išduodamos leidimus augalų apsaugos produktams, turintiems šių veikliųjų medžiagų, valstybės narės turi nustatyti nacionalines laikinąsias DLK pagal Direktyvos 91/414/EEB 4 straipsnio 1 dalies f punktą.
(5) Atitinkami techniniai ir moksliniai apskaičiavimai dėl nagrinėjamų veikliųjų medžiagų įtraukimo arba neįtraukimo į Direktyvos 91/414/EEB I priedą buvo baigti pateikiant Komisijos ekspertizės ataskaitas. Pirmiau minėtų cheminių medžiagų įvertinimo ataskaitos buvo baigtos iki datos, nurodytos 1 ir 2 punktuose cituotose Komisijos direktyvose. Šiose ataskaitose yra nustatyta nagrinėjamų cheminių medžiagų leistina paros dozė (LPD) - ir, jei būtina, ūmaus poveikio etaloninė dozė (ŪPED). Vartotojų veikimas per maisto produktus, apdorotus nagrinėjama veikliąja medžiaga, yra įvertintas ir pateiktas skaičiais pagal Bendrijos metodikas. Be to, buvo atsižvelgta į Pasaulio sveikatos organizacijos paskelbtas rekomendacijas [11] ir į Augalų mokslinio komiteto nuomonę [12] apie taikytus metodus. Buvo padaryta išvada, kad dėl pasiūlytų DLK verčių LPD arba ŪPED nebus viršyta.
(6) Siekiant užtikrinti, kad vartotojas būtų tinkamai apsaugotas nuo be leidimo naudojamų augalų apsaugos produktų likučių poveikio, visiems atitinkamiems maisto produktų ir pesticidų deriniams reikėtų nustatyti laikinąsias DLK vertes, atitinkančias apatinę analizinio nustatymo ribą.
(7) Tokių laikinųjų DLK verčių nustatymas Bendrijos lygiu valstybėms narėms nedraudžia nustatyti laikinąsias DLK vertes pagal Direktyvos 91/414/EEB 4 straipsnio 1 dalies f punktą ir jos VI priedą. Manoma, kad ketverių metų turėtų pakakti, kad atitinkamą veikliąją medžiagą būtų galima leisti naudoti kitais atvejais. Tuomet laikinosios DLK vertės turėtų tapti galutinėmis.
(8) Todėl siekiant tinkamai prižiūrėti ir kontroliuoti pesticidų naudojimo draudimą bei apsaugoti vartotoją, visus pesticidų likučius, atsiradusius dėl šių augalų apaugos produktų naudojimo, būtina įtraukti į Direktyvų 86/362/EEB, 86/363/EEB ir 90/642/EEB priedus. Dėl tos priežasties Direktyvų 86/362/EEB, 86/363/EEB ir 90/642/EEB priedai turėtų būti iš dalies keičiami.
(9) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Didžiausios pesticidų 2,4-DB, linurono, pendimetalino, imazamokso, oksasulfurono, etoksisulfurono, foramsulfurono, oksadiargilo ir ciazofamido likučių koncentracijos vertės, nurodytos šios direktyvos I priede, įrašomos į Direktyvos 86/362/EEB II priedo A dalį.
2 straipsnis
Didžiausios pesticido pendimetalino likučių koncentracijos vertės, nurodytos šios direktyvos II priede, įrašomos į Direktyvos 86/363/EEB IIA priedą. Didžiausios pesticidų 2,4-DB ir oksasulfurono likučių koncentracijos vertės nurodytos šios direktyvos III priede, įrašomos į Direktyvos 86/363/EEB IIB priedą.
3 straipsnis
Didžiausios pesticidų 2,4-DB, linurono, pendimetalino, imazamokso, oksasulfurono, etoksisulfurono, foramsulfurono, oksadiargilo ir ciazofamido likučių koncentracijos vertės nurodytos šios direktyvos IV priede, įrašomos į Direktyvos 90/642/EEB II priedą.
4 straipsnis
Valstybės narės ne vėliau kaip per šešis mėnesius nuo šios direktyvos paskelbimo Europos Bendrijų oficialiajame leidinyje priima įstatymus ir kitus teisės aktus, būtinus, kad būtų laikomasi šios direktyvos. Apie tai jos nedelsdamos praneša Komisijai.
Šias nuostatas jos taiko nuo 2005 m. birželio 4 d.
Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
5 straipsnis
Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
6 straipsnis
Ši direktyva skirta valstybėms narėms.
Priimta Briuselyje, 2003 m. gruodžio 3 d.